text: Trastorn Obsessiu Compulsiu - Squema.cat
  El trastorn obsessiu compulsiu (TOC) també està determinat per la manifestació de compulsions, que consisteixen en pensaments o conductes que la persona realitza per neutralitzar l'ansietat que li produeixen les pròpies obsessions. Les compulsions poden ser conductes (com per exemple rentar-se les mans, ordenar objectes o realitzar comprovacions del gas, revisar el tancament de les llums o de les portes) pensaments o actes mentals repetitius (per exemple comptar, repetir paraules, resar) que la persona realitza en resposta a l'obsessió o en funció de regles imaginaries que ha d'aplicar rígidament. Les compulsions més freqüents consisteixen en conductes de neteja, d'ordre, de comprovació d'objectes o rituals. Mitjançant la realització de les compulsions la persona procura ignorar o suprimir les obsessions o neutralitzar-les mitjançant altres pensaments o accions. L'objectiu de les compulsions (conductes o actes mentals) consisteix a procurar evitar o disminuir l'ansietat, el malestar o la situació temuda, tot i que les conductes no estan relacionades d'una manera realista o són desproporcionades.